கேள்வி: ஐக்கிய இராச்சியத்தின் இரண்டாம் எலிசபெத் - தொடக்க வாழ்க்கை குறித்து விரிவாக சொல்லுங்கள்.
பதில்: image:Philip de László - Princess Elizabeth of York - 1933.jpg எலிசபெத் 1926 ஏப்ரல் 21 02:40 (கிரீன்விச் இடைநிலை நேரம்), அவரது தந்த-வழிப் பாட்டனார் ஐக்கிய இராச்சியத்தின் ஐந்தாம் ஜோர்ஜ் ஆட்சிக் காலத்தில் பிறந்தார். தந்தை இளவரசர் ஆல்பர்ட், யோர்க் கோமகன் (பின்னர் ஐக்கிய இராச்சியத்தின் ஆறாம் ஜோர்ஜ்), மன்னரின் இரண்டாவது மகன் ஆவார். தாயார், எலிசபெத், யோர்க் கோமாட்டி (பின்னர் எலிசபெத் போவ்சு-லயோன்), இசுக்காட்லாந்து சேர்ந்த பிரபு கிளௌட் போவ்சு-லியோன். எலிசபெத் இலண்டன் மேஃபெயார் என்ற இடத்தில் உள்ள அவர்களது இல்லத்தில் அறுவைசிகிச்சை மகப்பேறு மூலம் பிறந்தார். இவர் ஆங்கிலிக்கம் யோர்க் ஆயர் கோசுமோ கோர்டன் லாங் என்பவரால் பக்கிங்காம் அரண்மனையில் உள்ள ஒரு தனிப்பட்ட தேவாலயம் ஒன்றில் மே 29 இல் திருமுழுக்கு செய்யப்பட்டு,Hoey, p. 40 தாயார் வழியே எலிசபெத் என்றும்; தந்தை-வழி பூட்டி வழியே அலெக்சாந்திரா என்றும்; தந்தை-வழிப் பாட்டி வழியே மேரி என்றும் பெயரிடப்பட்டார். அவர் தன்னை குழந்தையாக இருக்கையில் அழைத்ததன் அடிப்படையில்,Williamson, p. 205 அவரது நெருங்கிய குடும்பத்தினரால் "லிலிபெட்" என்று அழைக்கப்பட்டார். எலிசபெத் தனது தாத்தா ஐந்தாம் சியார்சால் போற்றப்பட்டார், அவரை எலிசபெத் "தாத்தா இங்கிலாந்து" என்று அன்புடன் அழைத்தார்.Pimlott, p. 15 எலிசபெத்துடன் கூடப் பிறந்த ஒரேயொருவர் இளவரசி மார்கரெட் 1930 இல் பிறந்தார். இரண்டு இளவரசிகளும் தங்கள் தாயினதும் ஆசிரியை மரியன் கிராஃபோர்டினதும் மேற்பார்வையின் கீழ், வரலாறு, இலக்கியம், மொழி, இசை ஆகியவற்றை வீட்டில் இருந்தே கற்றனர்.Brandreth, p. 124; Lacey, pp. 62–63; Pimlott, pp. 24, 69 கிராபோர்ட் இரு இளவரசிகளினதும் சிறுவயது ஆண்டுகளின் வாழ்க்கை வரலாற்றை ''தி லிட்டில் பிரின்சஸ்'' என்ற தலைப்பில் 1950 இல் வெளியிட்டார், இது அரச குடும்பத்தை திகைக்க வைத்தது.Brandreth, pp. 108–110; Lacey, pp. 159–161; Pimlott, pp. 20, 163 எலிசபெத்தின் குதிரைகள், நாய்கள் மீதான காதல், அவரது ஒழுங்குமுறை மற்றும் பொறுப்புணர்வின் அணுகுமுறை ஆகியவற்றை புத்தகம் விவரிக்கிறது.Brandreth, pp. 108–110
கேள்வி: ஐக்கிய இராச்சியத்தின் இரண்டாம் எலிசபெத் - மரபுரிமை வாரிசு பற்றி நீங்கள் என்ன அறிந்துள்ளீர்கள்?
பதில்: எலிசபெத்தின் ஐக்கிய இராச்சியத்தின் ஐந்தாம் ஜோர்ஜ்வின் ஆட்சியின் போது, ​​அவர் தனது மாமா எட்டாம் எட்வர்டு, மற்றும் அவரின் தந்தைக்கு பின்னால், பிரித்தானிய முடிக்கு வாரிசு வரிசையில் மூன்றாவது இடத்தில் இருந்தார். அவரது பிறப்பு பொது ஆர்வத்தை ஏற்படுத்திய போதிலும், எட்வர்டு இன்னும் இளமையாக இருந்ததாலும், எட்வர்டு திருமணம் செய்து குழந்தைகளைப் பெற வாய்ப்பிருந்ததாலும், எலிசபெத் இராணியாக வருவார் என்று எதிர்பார்க்கப்படவில்லை.Bond, p. 8; Lacey, p. 76; Pimlott, p. 3 அவரது தாத்தா 1936 இல் இறந்தபோது, அவரது மாமா எட்வர்ட், எட்டாம் எட்வர்டு என்ற பெயரில் முடிசூடினார். இதனால் எலிசபெத் தனது தந்தைக்குப் பிறகு அரியணைக்கு இரண்டாவது வரிசையில் இருந்தார். 1936 ஆம் ஆண்டின் பிற்பகுதியில், எட்வர்ட், விவாகரத்துப் பெற்ற சமூகவாதியும் அமெரிக்கருமான வாலிசு சிம்ப்சனுடனான தனது முன்மொழியப்பட்ட திருமணம் அரசியலமைப்பு நெருக்கடியைத் தூண்டியதை அடுத்து, பதவி விலகினார்.Lacey, pp. 97–98 இதன் விளைவாக, எலிசபெத்தின் தந்தை முடிசூடி ஐக்கிய இராச்சியத்தின் ஆறாம் ஜோர்ஜ் என்ற ஆட்சிப் பெயரைப் பெற்றார். எலிசபெத்துக்கு சகோதரர்கள் இல்லாததால், அவர் பட்டத்து இளவரசி ஆனார். அவரது பெற்றோர்கள் பின்னர் ஒரு மகனைப் பெற்றிருந்தால், ஆண் தலைவாரிசு முறை அக்காலத்தில் கடைப்பிடிக்கப்பட்டதால், அவர் வாரிசு வரிசையில் எலிசபெத்திற்கு மேலே இருந்திருப்பார்
கேள்வி: ஐக்கிய இராச்சியத்தின் இரண்டாம் எலிசபெத் - திருமணம் என்பது என்ன?
பதில்: File:Huwelijk Prinses Elisabeth, Bestanddeelnr 902-4693 (cropped).jpg அவர்களது திருமணத்தின் பின்பு எடுத்த படம், 1947]] எலிசபெத் தனது வருங்காலக் கணவரான இளவரசர் பிலிப்பு, எடின்பரோ கோமகன் முதன் முதலாக 1934 இலும், பின்னர் 1937 இலும் சந்தித்தார்.Brandreth, pp. 132–139; Lacey, pp. 124–125; Pimlott, p. 86 இருவரும் டென்மார்க்கின் ஒன்பதாம் கிறித்தியான் மூலம் இரண்டாம் முறையான உறவினர்களும், ஐக்கிய இராச்சியத்தின் விக்டோரியா மூலம் மூன்றாவது முறையான உறவினர்களும் ஆவர். `939 சூலையில் டார்ட்மவுத்தில் உள்ள அரச கடற்படைக் கல்லூரியில் மூன்றாவது முறையாக சந்தித்த பிறகு, 13 அகவை கொண்ட எலிசபெத் தான் பிலிப்பை காதலிப்பதாகக் கூறினார், அவர்கள் இருவரும் கடிதங்களைப் பரிமாறிக் கொள்ளத் தொடங்கினர்.Bond, p. 10; Brandreth, pp. 132–136, 166–169; Lacey, pp. 119, 126, 135 அவர்களது திருமண உறுதி 1947 சூலை 9 அன்று அதிகாரப்பூர்வமாக அறிவிக்கப்பட்டபோது அவருக்கு அகவை 21 ஆகும்.Heald, p. 77 திருமண உறுதியிலும் சர்ச்சைகள் கிளம்பின. பிலிப்புக்கு நிதி நிலை எதுவும் இல்லை, இரண்டாம் உலகப் போர் முழுவதும் அரச கடற்படையில் பணியாற்றிய பிரித்தானியக் குடிமகன் என்றபோதும், வெளிநாட்டில் பிறந்தவர், நாட்சி ஜெர்மனிகளுடன் தொடர்பு கொண்ட செருமனியப் பிரபுக்களை மணந்த சகோதரிகள் இருந்தனர். திருமணத்திற்கு முன்பு, பிலிப் தனது கிரேக்க, தென்மார்க்குப் பட்டங்களைத் துறந்தார், அதிகாரப்பூர்வமாக கிரேக்க மரபுவழியிலிருந்து ஆங்கிலிக்கம் மாறினார், அத்துடன் ''லெப்டினன்ட் பிலிப் மவுண்ட்பேட்டன்'' என்ற மரபை ஏற்றுக்கொண்டார், அவரது தாயின் பிரித்தானியக் குடும்பத்தின் குடும்பப் பெயரைப் பெற்றார்.Hoey, pp. 55–56; Pimlott, pp. 101, 137 எடின்பரோ கோமகன் என்ற பட்டப் பெயரையும் திருமணத்திற்கு முன்னர் பெற்றார். எலிசபெத்தும் பிலிப்பும் 1947 நவம்பர் 20 இல் வெஸ்ட்மின்ஸ்டர் மடம் திருமணம் செய்துகொண்டனர். உலகம் முழுவதிலும் இருந்து 2,500 திருமணப் பரிசுகளைப் பெற்றனர். பிரித்தானியா போரின் அழிவில் இருந்து இன்னும் முழுமையாக மீளாததால், எலிசபெத் தனது திருமணத்திற்கான ஆடைகளுக்கான பொருட்களை வாங்குவதற்கு பங்கீட்டு அட்டைகள் தேவைப்பட்டது. ஆடை நார்மன் ஹார்ட்னெல் என்பவரால் வடிவமைக்கப்பட்டது.Hoey, p. 58; Pimlott, pp. 133–134 போருக்குப் பிந்தைய பிரித்தானியாவில், பிலிப்பின் செருமானிய உறவுகள், அதில் எஞ்சியிருக்கும் அவரது மூன்று சகோதரிகள், திருமணத்திற்கு அழைக்கப்படவில்லை.Hoey, p. 59; Petropoulos, p. 363 அத்துடன் முன்னாள் எட்டாம் எட்வர்டு மன்னராக இருந்த வின்ட்சர் பிரபுவுக்கும் அழைப்பு விடுக்கப்படவில்லை.Bradford (2012), p. 61 எலிசபெத் தனது முதல் குழந்தையான ஐக்கிய இராச்சியத்தின் மூன்றாம் சார்லசு 1948 நவம்பர் 14 இல் பெற்றெடுத்தார். சார்லசு பிறப்பதற்கு ஒரு மாதத்திற்கு முன்னர், அரச இளவரசர் அல்லது இளவரசியின் மரபையும் பட்டத்தையும் எலிசபெத்தின் குழந்தைகளுக்குப் பயன்படுத்த அனுமதித்து, அரசர் ஐக்கிய இராச்சியத்தின் ஆறாம் ஜோர்ஜ் காப்புரிமைக் கடிதங்களை வழங்கினார்.Letters Patent, 22 October 1948; Hoey, pp. 69–70; Pimlott, pp. 155–156 இரண்டாவது குழந்தை, இளவரசி ஆன் 1950 ஆகத்து 15 இல் பிறந்தார்.Pimlott, p. 163
கேள்வி: ஐக்கிய இராச்சியத்தின் இரண்டாம் எலிசபெத் - அரியணை ஏறலும் முடிசூடலும் குறித்து விரிவாக சொல்லுங்கள்.
பதில்: File:Elizabeth and Philip 1953.jpg 1951 ஆம் ஆண்டில் மன்னர் ஆறாம் ஜோர்ஜின் உடல்நிலை மோசமடைந்தது, பொது நிகழ்ச்சிகளில் எலிசபெத் அவருக்காக அடிக்கடி நிற்க வேண்டி வந்தது. அக்டோபர் 1951 இல் எலிசபெத் கனடாவுக்குச் சுற்றுப் பயணம் மேற்கொண்டபோது, வாசிங்டன், டி. சி.யில் அமெரிக்கத் தலைவர் ஹாரி எஸ். ட்ரூமன் சந்தித்தார். இப்பயணத்தின்போது, எலிசபெத்தின் தனிப்பட்ட செயலாளரான மார்ட்டின் சார்ட்டெரிஸ், சுற்றுப்பயணத்தின்போது மன்னரின் இறப்பு ஏற்பட்டால், எலிசபெத் அரியணை ஏறும் அறிவிப்பையும் அவருடன் எடுத்துச் சென்றார்.Brandreth, pp. 240–241; Lacey, p. 166; Pimlott, pp. 169–172 1952 ஆம் ஆண்டின் முற்பகுதியில், எலிசபெத், பிலிப் ஆகியோர் கென்யா வழியாக ஆத்திரேலியா, நியூசிலாந்து நாடுகளுக்கு சுற்றுப்பயணத்திற்கு புறப்பட்டனர். 1952 பிப்ரவரி 6 அன்று, கென்ய இல்லமான சாகனா விடுதிக்குத் திரும்பியபோது, ஆறாம் ஜோர்ஜின் இறப்பும், எலிசபெத்தின் அரியணை ஏறலும் உடனடியாக அமலுக்கு வந்தது பற்றிய செய்தி வந்தது. பிலிப் புதிய ராணிக்கு செய்தியைத் தெரிவித்தார்.Brandreth, pp. 245–247; Lacey, p. 166; Pimlott, pp. 173–176; Shawcross, p. 16 எலிசபெத் என்பதைத் தனது ஆட்சிப் பெயராகத் தக்கவைத்துக் கொள்ள அவர் தேர்ந்தெடுத்தார்;Bousfield and Toffoli, p. 72; Bradford (2002), p. 166; Pimlott, p. 179; Shawcross, p. 17 இதனால் அவர் ''இரண்டாம் எலிசபெத்'' என்று அழைக்கப்பட்டார். அவர் தனது பகுதிகள் முழுவதும் ராணியாக அறிவிக்கப்பட்டார். எலிசபெத்தும் பிலிப்பும் அவசரமாக இங்கிலாந்து திரும்பினர்.Pimlott, pp. 178–179 இருவரும் பக்கிங்காம் அரண்மனைக்குக் குடிபெயர்ந்தனர்.Pimlott, pp. 186–187 எலிசபெத் அரியணை ஏறியவுடன், ஒரு பெண் திருமணம் செய்து கொள்ளும்போது தனது கணவரின் குடும்பப்பெயரை எடுத்துக் கொள்ளும் வழக்கத்திற்கு ஏற்ப, அரசமரபு எடின்பரோ பிரபுவின் பெயரைத் தாங்கும் என்று எதிர்பார்க்கப்பட்டது. மவுண்ட்பேட்டன் பிரபு ''மவுண்ட்பேட்டன் மாளிகை'' என்ற பெயரை பரிந்துரைத்தார். பிலிப் தனது இரட்டைப் பட்டத்திற்குப் பிறகு ''எடின்பரோ மாளிகை'' என்ற பெயரைப் பரிந்துரைத்தார். எனினும் பிரித்தானியப் பிரதமர் வின்ஸ்டன் சர்ச்சில், எலிசபெத்தின் பாட்டி மேரி ஆகியோர் வின்சர் மாளிகை என்ற பெயரைத் தக்கவைத்துக் கொள்ள விரும்பினர், எனவே எலிசபெத் 1952 ஏப்ரல் 9 அன்று வின்சர் அரச குடும்பத்தின் பெயராக தொடரும் என்று அறிவித்தார். இது குறித்து பிலிப் கருத்துத் தெரிவிக்கையில், "அவரது சொந்தக் குழந்தைகளுக்கு தனது பெயரை வைக்க அனுமதிக்கப்படாத ஒரே மனிதர் நான் தான்." என்று கூறினார்.Bradford (2012), p. 80; Brandreth, pp. 253–254; Lacey, pp. 172–173; Pimlott, pp. 183–185 1960 ஆம் ஆண்டில், பிலிப், எலிசபெத்தின் அரச குடும்பத்தைச் சுமக்காத ஆண்-வரிசை சந்ததியினருக்கு ''மவுண்ட்பேட்டன்-வின்சர்'' என்ற குடும்பப்பெயர் ஏற்றுக்கொள்ளப்பட்டது. 1953 மார்ச் 24 இல் ராணி மேரி (ஐந்தாம் ஜோர்ஜின் மனைவி) இறந்த போதிலும், மேரி இறப்பதற்கு முன் அவர் கோரியபடி, சூன் 2 அன்று திட்டமிட்டபடி எலிசபெத்தின் முடிசூட்டு விழா நடைபெற்றது.Bradford (2012), p. 82 வெஸ்ட்மின்ஸ்டர் மடம் நடந்த முடிசூட்டு விழா, முதல் முறையாக தொலைக்காட்சியில் ஒளிபரப்பப்பட்டது. எலிசபெத்தின் அறிவுறுத்தலின் பேரில், அவரது முடிசூட்டு ஆடை பொதுநலவாய நாடுகளின் மலர்ச் சின்னங்களுடன் வடிவமைக்கப்பட்டது.Lacey, p. 190; Pimlott, pp. 247–248
கேள்வி: ஐக்கிய இராச்சியத்தின் இரண்டாம் எலிசபெத் - உசாத்துணைகள் பற்றி தகவல் சொல்.
பதில்: * Bradford, Sarah (2012). ''Queen Elizabeth II: Her Life in Our Times''. London: Penguin. * Brandreth, Gyles (2004). ''Philip and Elizabeth: Portrait of a Marriage''. London: Century. * Pimlott, Ben (2001). ''The Queen: Elizabeth II and the Monarchy''. London: HarperCollins. * Marr, Andrew (2011). ''The Diamond Queen: Elizabeth II and Her People''. London: Macmillan. * Crawford, Marion (1950). ''The Little Princesses''. London: Cassell & Co. * Roberts, Andrew; Edited by Antonia Fraser (2000). ''The House of Windsor''. London: Cassell & Co. * Shawcross, William (2002). ''Queen and Country''. Toronto: McClelland & Stewart. * Lacey, Robert (2002). ''Royal: Her Majesty Queen Elizabeth II''. London: Little, Brown.